Vogna er bestykket med en Mauser 30/2 ABM 30 mm maskinkanon. Den er montert i et fjernstyrt tårn. 200 skudd ligger klare til kanonen, og 200 skudd til kan lagres i skroget. Kanonen har en ildtakt på 200 skudd i minuttet, og det er to separate matemekanismer, noe som gjør at skytteren kan bytte ammunisjonstype uten å lade om kanonen. En 5,56 mm mitraljøse er montert koaksialt med hovedskytset, og har 1000 skudd klart til bruk.